31.10.2022
RO
Jurnalul Oficial al Uniunii Europene
C 417 A/3
Unitatea Gestionarea informațiilor este responsabilă pentru: — punerea în aplicare a obiectivelor stabilite în strategia Europol privind gestionarea informațiilor, în special pentru a consolida capabilitățile de gestionare a informațiilor ale Europol în calitate de centru al UE pentru informații în materie penală și pentru a consolida aspectele sprijinului operațional legate de gestionarea informațiilor; — acordarea de asistență responsabilului-șef cu gestionarea informațiilor în desfășurarea sarcinilor sale; — coordonarea și gestionarea produselor și serviciilor pentru gestionarea informațiilor ale Europol, în conformitate cu nevoile operaționale și cu strategia organizațională; — planificarea și monitorizarea tuturor inițiativelor în materie de gestionare a informațiilor ale Europol, în strânsă cooperare cu echipa de planificare strategică din cadrul direcției Guvernanță și gestionarea portofoliului departamentului TIC C1; — promovarea inovării în beneficiul autorităților de aplicare a legii din statele membre, dezvoltarea de instrumente de inteligență artificială (IA) și îmbunătățirea, în același timp, a utilizării lor etice ținând seama de impactul pe care îl poate avea IA asupra drepturilor fundamentale și a confidențialității, asumarea unei funcții de observare pentru inovare și încurajarea coordonării și a sinergiilor cu alți parteneri de inovare.
Responsabilitățile generale ale titularului postului Sub supravegherea directorului executiv, directorii executivi adjuncți asigură conducerea direcțiilor care le revin și, conform articolelor 54 și 55 din Regulamentul Europol, au următoarele responsabilități: — acordarea de sprijin și asistență directorului executiv și Consiliului de administrație în ceea ce privește dezvoltarea strategică a Europol prin furnizarea de consiliere și expertiză în domeniul lor de responsabilitate; — sprijinirea organizării reuniunilor Consiliului de administrație și a punerii în aplicare a deciziilor acestuia; — sprijinirea elaborării și punerii în aplicare a programării multianuale și a programului anual de activitate în cadrul direcțiilor care le revin și raportarea către directorului executiv și Consiliul de administrație cu privire la punerea în aplicare a acestora; — punerea în aplicare, la nivel de direcție, a deciziilor adoptate în cadrul reuniunilor direcției; — monitorizarea planificării activității și a gestionării performanței în cadrul direcției; — administrarea direcției, inclusiv prin gestionarea personalului și a bugetelor în conformitate cu normele și reglementările relevante; — asigurarea conducerii și îndrumării personalului subordonat în ceea ce privește îndeplinirea sarcinilor și obiectivelor atribuite acestuia; — promovarea unei cooperări strânse între direcții; — menținerea, la nivel de direcție, a legăturilor strategice cu partenerii externi relevanți și cu părțile interesate în domeniile de criminalitate specifice; — prezentarea realizărilor Europol în mass-media și reprezentarea agenției la reuniuni și conferințe externe și interne, după caz; — realizarea oricăror altor sarcini atribuite de către directorul executiv.
Fără a aduce atingere dreptului directorului executiv de a stabili sarcinile și responsabilitățile directorului executiv adjunct, responsabilitățile titularului postului includ, printre altele: — în calitate de responsabil-șef cu gestionarea informațiilor, asumarea responsabilității pentru toate capabilitățile/evoluțiile în materie de TIC/gestionare a informațiilor în cadrul Europol și acționarea în calitate de manager al schimbării pentru transformarea digitală a organizației; conducerea și orientarea punerii în aplicare a strategiilor Europol privind gestionarea informațiilor și TIC; — supravegherea furnizării de soluții TIC și de servicii de inginerie, a gestionării produselor tehnice și a mentenanței aplicațiilor; — supravegherea proiectării, a instalării și a operării rețelelor de comunicații și a componentelor de infrastructură TIC asociate pentru Europol, statele membre și părțile terțe; — supravegherea elaborării și punerii în aplicare de măsuri pentru protejarea rezilienței și a continuității serviciilor TIC; asigurarea răspunsului la orice amenințare, vulnerabilitate și incident în materie de TIC;